
              Nr.23/23/2006
BIROUL PERMANENT

AL

CAMEREI DEPUTAŢILOR


În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru ratificarea Acordului între Guvernul României şi Guvernul Republicii Moldova privind navigaţia pe căile navigabile interioare, semnat la Bucureşti la 1 noiembrie 2005, primit cu nr.P.L.X 77 din 22 februarie 2006.


Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Senatul.
PREŞEDINTE,

Dan Ioan Popescu

RAPORT

asupra proiectului de Lege pentru ratificarea Acordului între Guvernul României şi Guvernul Republicii Moldova privind navigaţia pe căile navigabile interioare, semnat la Bucureşti la 1 noiembrie 2005


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 77 din 22 februarie 2006, pentru avizare şi dezbatere în fond, cu proiectul de Lege pentru ratificarea Acordului între Guvernul României şi Guvernul Republicii Moldova privind navigaţia pe căile navigabile interioare, semnat la Bucureşti la 1 noiembrie 2005.



Acordul privind navigaţia pe căile navigabile interioare încheiat între Guvernul României şi Guvernul Republicii Moldova se bazează pe prevederile Convenţiei privind regimul navigaţiei pe Dunăre şi prevederile privind dezvoltarea transporturile din Actul Final al Conferinţei pentru Securitate şi Cooperare în Europa, având în vedere iniţiativa Uniunii Europene pentru elaborarea unei convenţii internaţionale care să reglementeze în mod unitar aspectele legate de navigaţia pe căile navigabile interioare.



Proiectul de lege a fost avizat favorabil de Consiliul Legislativ, cu nr.227 din 13 februarie 2006.



Examinarea proiectului de lege a avut loc în şedinţa comisiei din data de 28 februarie 2006.



La lucrări au participat 22 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât, în unanimitate, să avizeze favorabil proiectul de lege în forma propusă de Guvern.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Senatul.

                   PREŞEDINTE,                                          SECRETAR, 

                Dan Ioan Popescu                                        Aurelia Vasile

Experţi,

Daniel Bădina

Isabela Robe

